Φούτμπολ Λιγκ Τρόφι

Το **Λιγκ Τρόφι** (αγγλικά: *League Trophy*) είναι αγγλική ποδοσφαιρική διοργάνωση κυπέλλου, στην οποία μετέχουν οι ομάδες των δύο κατώτερων κατηγοριών της ένωσης επαγγελματικού ποδοσφαίρου (*Football League*): της Λιγκ Ουάν και της Λιγκ Του. Μερικές σεζόν μετείχαν και οι καλύτερες ομάδες της Κόνφερενς Νάσιοναλ, δηλαδή της 5ης κατηγορίας του αγγλικού ποδοσφαίρου.

Η διοργάνωση ξεκίνησε το 1983/84 με την επίσημη ονομασία *Associate Members' Cup*, την οποία διατήρησε ως το 1992. Στη συνέχεια το επίσημο όνομα προκύπτει από τον εκάστοτε χορηγό. Οι ομάδες αγωνίζονται σε αγώνες νοκ-άουτ και ο τελικός γίνεται στο Στάδιο Γουέμπλεϊ.

Επτά σύλλογοι έχουν κατακτήσει από δύο φορές το τρόπαιο αλλά κανείς δεν το έχει πάρει ακόμα για τρίτη φορά. Τις περισσότερες παρουσίες σε τελικούς, από τέσσερις, έχουν η Μπρίστολ Σίτι και η Καρλάιλ Γιουνάιτεντ

## Ιστορία
Η ιδέα του Λιγκ Τρόφι πρέπει να αναζητηθεί σε δυο διοργανώσεις κυπέλλου που διεξάγονταν τη δεκαετία του ’30 για τις ομάδες των δύο ομίλων της τότε 3ης επαγγελματικής κατηγορίας με τις ονομασίες "Λιγκ Καπ Γ΄ κατηγορίας Νοτίου Ομίλου" (έξι σεζόν: 1934 ως 1939) και "Βορείου Ομίλου" (επτά σεζόν: 1934 ως 1939 και 1946).

Μέχρι το 1984 έγιναν διάφορες προσπάθειες να δημιουργηθούν διοργανώσεις για τους συλλόγους της 3ης και 4ης κατηγορίας, ώστε να αγωνίζονται και μεσοβδόμαδα αλλά χωρίς ιδιαίτερη επιτυχία. Τέτοιες ήταν το Κύπελλο Τεξάκο, το Αγγλοσκοτσέζικο Κύπελλο και άλλες.

Το 1982/83 δημιουργήθηκε το *Λιγκ Γκρουπ Καπ*, το οποίο το 1983/84 μετονομάστηκε σε Λιγκ Τρόφι. Το σύστημα διεξαγωγής και ο αριθμός των συλλόγων που μετείχαν άλλαξε πολλές φορές μέχρι να καθιερωθεί το σημερινό.

Η διοργάνωση δεν τραβά πάντα το ενδιαφέρον των φιλάθλων, ειδικά στους πρώτους γύρους, όπου συχνά παρουσιάζεται το φαινόμενο αγώνων με λιγότερους από 1000 θεατές. Το ρεκόρ προσέλευσης σε προκριματικό αγώνα κατέχει η συνάντηση Σέφιλντ Γουένσντεϊ – Μπλάκπουλ στις 25-2-2004, με 21.390 θεατές. Ο τελικός με τα περισσότερα εισιτήρια ήταν του 1988 μεταξύ Γουλβς – Μπέρνλι, με 80.841.

## Τελικοί
** **Λιγκ Γκρουπ Καπ**
* 1981-82: Γκρίμσμπι Τάουν - Γουίμπλεντον: 3-2
* 1982-83: Μίλγουολ ΦΚ - Λίνκολν Σίτι: 3-2
** **Λιγκ Τρόφι** 
* 1983-84: Μπούρνεμουθ – Χαλ Σίτι: 2-1 
* 1984-85: Γουίγκαν Αθλέτικ - Μπρέντφορντ ΦΚ: 3-1 
* 1985-86: Μπρίστολ Σίτι – Μπόλτον Γουόντερερς: 3-0 
* 1986-87: Mάνσφιλντ Τάουν - Μπρίστολ Σίτι: 1-1 (4-3 πέν.) 
* 1987-88: Γουλβς - Μπέρνλεϊ ΦΚ: 2-0 
* 1988-89: Μπόλτον Γουόντερερς - Τόρκι Γιουνάιτεντ: 4-1 
* 1989-90: Τράνμερε Ρόβερς - Μπρίστολ Ρόβερς: 2-1 
* 1990-91: Μπέρμιγχαμ Σίτι - Τράνμερε Ρόβερς : 3-2 
* 1991-92: Στόουκ Σίτι – Στόκπορτ Κάουντι: 1-0 
* 1992-93: Πορτ Βέιλ ΦΚ - Στόκπορτ Κάουντι: 2-1 
* 1993-94: Σουόνσι Σίτι – Χάντερσφιλντ Τάουν: 1-1 (3-1 πέν.): 
* 1994-95: Μπέρμιγχαμ Σίτι - Καρλάιλ Γιουνάιτεντ: 1-0 
* 1995-96: Ρόδερχαμ Γιουνάιτεντ – Σριούσμπερι Τάουν: 2-1 
* 1996-97: Καρλάιλ Γιουνάιτεντ - Κόλτσεστερ Γιουνάιτεντ: 0-0 (4-3 πέν.) 
* 1997-98: Γκρίμσμπι Τάουν - Μπούρνεμουθ : 2-1 
* 1998-99: Γουίγκαν Αθλέτικ - Μίλγουολ ΦΚ: 1-0 
* 1999-00: Στόουκ Σίτι - Μπρίστολ Σίτι: 2-1 
* 2000-01: Πορτ Βέιλ - Μπρέντφορντ ΦΚ: 2-1 
* 2001-02: Μπλάκπουλ – Κέιμπριτζ Γιουνάιτεντ: 4-1 
* 2002-03: Μπρίστολ Σίτι - Καρλάιλ Γιουνάιτεντ: 2-0 
* 2003-04: Μπλάκπουλ – Σάουθεντ Γιουνάιτεντ: 2-0 
* 2004-05: Ρέξαμ - Σάουθεντ Γιουνάιτεντ : 2-0 
* 2005-06: Σουόνσι Σίτι - Καρλάιλ Γιουνάιτεντ : 2-1 
* 2006-07: Ντόνκαστερ Ρόβερς - Μπρίστολ Ρόβερς: 3-2 
* 2007-08: Μίλτον Κέινς Ντονς - Γκρίμσμπι Τάουν : 2-0
* 2008-09: Λούτον Τάουν - Σκάνθορπ Γιουνάιτεντ: 3-2
* 2009-10: Σαουθάμπτον - Καρλάιλ Γιουνάιτεντ: 4-1
* 2010-11: Καρλάιλ Γιουνάιτεντ - Μπρέντφορντ ΦΚ: 1-0
* 2011-12: Τσέστερφιλντ - Σουίντον Τάουν: 2-0
* 2012-13: Σάουθεντ Γιουνάιτεντ - Κριου Αλεξάντρα

## Εξωτερικοί σύνδεσμοι

* Football League Trophy News from the official Football League site
* The Football League Trophy  - fan site with complete results for all seasons

Κατηγορία:Κύπελλα ποδοσφαίρου Αγγλίας
Κατηγορία:Ποδοσφαιρικές διοργανώσεις Αγγλίας